Αθήνα 2 Δεκεμβρίου 2021

**ΔΕΛΤΙΟ ΤΥΠΟΥ**

**Τιμητική διάκριση για την ταινία μικρού μήκους «Πρώτο Μπάνιο».**

Μετά τη επίσημη πρώτη της στο *Διεθνές Φεστιβάλ Κινηματογράφου της Αθήνας – Νύχτες Πρεμιέρας*, η ταινία «**Πρώτο Μπάνιο**» του **Αλέξανδρου Κωστόπουλου** έκανε τη διεθνή της πρεμιέρα στο *Foyle Film Festival* της Βόρειας Ιρλανδίας. Η ταινία διαγωνίστηκε μεταξύ 25 ταινιών στο τμήμα «*Lights in Motion*», ο νικητής του οποίου επιλέγεται αυτόματα προς εξέταση για το βραβείο *Όσκαρ Μικρού Μήκους*.Η ταινία «**Πρώτο Μπάνιο**» απέσπασε ***Εύφημο Μνεία (Special Recognition)***.

*Μια οικογένεια πηγαίνει για μπάνιο την τελευταία μέρα των καλοκαιρινών τους διακοπών. Η μικρή Μαργαρίτα θέλει να κάνει το πρώτο της μπάνιο χωρίς μπρατσάκια, αλλά οι γονείς της θέλουν να το αναβάλουν για το επόμενο καλοκαίρι.*

Αυτή είναι η υπόθεση της ταινίας «**Πρώτο Μπάνιο**», όπου παρουσιάζεται αλληγορικά η στάση των δυτικών κοινωνιών απέναντι στο μεταναστευτικό πρόβλημα. Η ταινία προβλήθηκε επίσης στο ***Διεθνές Φεστιβάλ Ολυμπίας για Παιδιά και Νέους*** και θα συνεχίσει το ταξίδι της στο ***Διεθνές Φεστιβάλ της Τεργέστης***.

Το τρέιλερ της ταινίας: <https://vimeo.com/514333848>

**Πρώτο Μπάνιο – First Swim** | Cast: Μαργαρίτα Καλαματιανού, Πέτρος Λαγούτης, Δάφνη Αλεξάντερ | Σενάριο – Σκηνοθεσία: Αλέξανδρος Κωστόπουλος | Διεύθυνση Φωτογραφίας: Γιώργος Φρέντζος | Καλλιτεχνική Διεύθυνση: Δήμητρα Σουρλαντζή | Μοντάζ: Ιωάννα Σπηλιοπούλου | Πρωτότυπη Μουσική: Σπύρος Μπάκος | Ηχοληψία: Βασίλης Ηπειρώτης | Σχεδιασμός & Μίξη Ήχου: Στέλιος Κουπετώρης | Μακιγιάζ: Μελίνα Γλαντζή | Color Correction: Μάνος Χαμηλάκης | SFX: Γιώργος & Ρούλης Αλαχούζος | VFX: Παντελής Αναστασιάδης | Βοηθός Σκηνοθέτη: Γιώργος Βασσάλος | Σκριπτ: Έλενα Παπασταύρου | Σχεδιασμός αφίσας: Ανδρέας Βακαλιός | Διεύθυνση Παραγωγής: Δημήτρης Νάκος | Παραγωγή: Ιωάννα Σουλτάνη – SOUL Productions, Πάνος Μπίσδας - AUTHORWAVE, Αλέξανδρος Κωστόπουλος | International Sales: oriGine Films, France.





